CELEX: 62018TA0561
Language: el
Date: 2021-05-05 00:00:00
Title: Υπόθεση T-561/18: Απόφαση του Γενικού Δικαστηρίου της 5ης Μαΐου 2021 — ITD και Danske Fragtmænd κατά Επιτροπής (Κρατικές ενισχύσεις – Ταχυδρομικός τομέας – Αποζημίωση για την εκπλήρωση καθολικής υπηρεσίας – Απόφαση περί μη προβολής αντιρρήσεων – Υπολογισμός της αποζημίωσης – Mεθοδολογία του καθαρού αποφευχθέντος κόστους – Συνεκτίμηση των άυλων οφελών από την καθολική υπηρεσία – Χρήση των κεφαλαίων που χορηγούνται ως αποζημίωση – Εγγύηση του Δημοσίου για την καταβολή των αποζημιώσεων απόλυσης σε περίπτωση πτώχευσης – Απαλλαγή από τον ΦΠΑ ορισμένων πράξεων του φορέα παροχής της καθολικής υπηρεσίας – Λογιστικός καταμερισμός του κοινού κόστους των δραστηριοτήτων που εμπίπτουν στην καθολική υπηρεσία και των λοιπών δραστηριοτήτων – Εισφορά κεφαλαίου από δημόσια επιχείρηση για την αποτροπή της πτώχευσης της θυγατρικής της – Καταγγελία ανταγωνιστή – Απόφαση που διαπιστώνει, κατόπιν προκαταρκτικής εξετάσεως, ότι δεν υπήρξε κρατική ενίσχυση – Υφιστάμενη ενίσχυση – Περιοδική χορήγηση πλεονεκτημάτων – Δυνατότητα καταλογισμού στο κράτος – Κριτήριο του ιδιώτη επενδυτή»)

21.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 242/19
            
         
      Απόφαση του Γενικού Δικαστηρίου της 5ης Μαΐου 2021 — ITD και Danske Fragtmænd κατά Επιτροπής
      (Υπόθεση T-561/18) (1)
      
      (Κρατικές ενισχύσεις - Ταχυδρομικός τομέας - Αποζημίωση για την εκπλήρωση καθολικής υπηρεσίας - Απόφαση περί μη προβολής αντιρρήσεων - Υπολογισμός της αποζημίωσης - Mεθοδολογία του καθαρού αποφευχθέντος κόστους - Συνεκτίμηση των άυλων οφελών από την καθολική υπηρεσία - Χρήση των κεφαλαίων που χορηγούνται ως αποζημίωση - Εγγύηση του Δημοσίου για την καταβολή των αποζημιώσεων απόλυσης σε περίπτωση πτώχευσης - Απαλλαγή από τον ΦΠΑ ορισμένων πράξεων του φορέα παροχής της καθολικής υπηρεσίας - Λογιστικός καταμερισμός του κοινού κόστους των δραστηριοτήτων που εμπίπτουν στην καθολική υπηρεσία και των λοιπών δραστηριοτήτων - Εισφορά κεφαλαίου από δημόσια επιχείρηση για την αποτροπή της πτώχευσης της θυγατρικής της - Καταγγελία ανταγωνιστή - Απόφαση που διαπιστώνει, κατόπιν προκαταρκτικής εξετάσεως, ότι δεν υπήρξε κρατική ενίσχυση - Υφιστάμενη ενίσχυση - Περιοδική χορήγηση πλεονεκτημάτων - Δυνατότητα καταλογισμού στο κράτος - Κριτήριο του ιδιώτη επενδυτή»)
      (2021/C 242/25)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: ITD, Brancheorganisation for den danske vejgodstransport A/S (Padborg, Δανία), Danske Fragtmænd A/S (Åbyhøj, Δανία) (εκπρόσωπος: L. Sandberg Mørch, δικηγόρος)
      
         Καθής: Ευρωπαϊκή Επιτροπή (εκπρόσωποι: K. Blanck και D. Recchia)
      
         Παρεμβαίνουσες υπέρ των προσφευγουσών: Jørgen Jensen Distribution A/S (Ikast, Δανία) (εκπρόσωποι: L. Sandberg Mørch και M. Honoré, δικηγόροι), Dansk Distribution A/S (Karlslunde, Δανία) (εκπρόσωποι: L. Sandberg Mørch και J. Buendía Sierra, δικηγόροι)
      
         Παρεμβαίνον υπέρ των καθών: Βασίλειο της Δανίας (εκπρόσωποι: J. Nymann Lindegren και M. Wolff, επικουρούμενοι από τον R. Holdgaard, δικηγόρο)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης της Επιτροπής C(2018) 3169 τελικό, της 28ης Μαΐου 2018, που αφορά την κρατική ενίσχυση SA.47707 (2018/N) — Κρατικές αποζημιώσεις που χορηγήθηκαν στην PostNord για την παροχή καθολικής ταχυδρομικής υπηρεσίας — Δανία.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Επιτροπής C(2018) 3169 τελικό της 28ης Μαΐου 2018 που αφορά την κρατική ενίσχυση SA.47707 (2018/N) — Κρατικές αποζημιώσεις που χορηγήθηκαν στην PostNord για την παροχή καθολικής ταχυδρομικής υπηρεσίας — Δανία, κατά το μέτρο που με αυτήν κρίθηκε, κατόπιν της προκαταρκτικής εξέτασης, ότι δεν αποτελούσαν κρατικές ενισχύσεις, αφενός, η απαλλαγή από τον φόρο προστιθέμενης αξίας (ΦΠΑ) που θεσπίστηκε με την διοικητική απόφαση αριθ. 1306/90 και τον διοικητικό κανονισμό F 6742/90, που εκδόθηκαν από τη δανική φορολογική διοίκηση, και, αφετέρου, η αύξηση κεφαλαίου ενός δισεκατομμυρίου δανικών κορωνών (DKK) που πραγματοποίησε στις 23 Φεβρουαρίου 2017 η PostNord AB υπέρ της Post Danmark A/S.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Οι ITD, Brancheorganisation for den danske vejgodstransport A/S και Danske Fragtmænd A/S φέρουν το ήμισυ των δικαστικών εξόδων τους, ενώ το υπόλοιπο το φέρει η Ευρωπαϊκή Επιτροπή.
               
            
                  4)
               
               
                  Η Επιτροπή, το Βασίλειο της Δανίας, η Jørgen Jensen Distribution A/S και η Dansk Distribution A/S φέρουν τα δικαστικά έξοδά τους.
               
            
         (1)  EE C 427 της 26.11.2018.